钦定古今图书集成/明伦汇编/闺媛典/第238卷 > 韩苏妻朱氏〈武氏吴氏赵氏附〉
## 钦定古今图书集成/明伦汇编/闺媛典/第238卷 > 韩苏妻朱氏〈武氏吴氏赵氏附〉

按《鱼台县志》：“朱氏，韩苏妻。归二载夫亡，无子。氏年二
十，矢志靡他。逾三年，翁姑伯姒俱亡，遗幼侄效上，氏
视如己子，抚养成立。效上因城陷被杀，遗孙五人，咸
赖氏成家。长孙妇武氏、次孙妇吴氏并效上妻赵氏
皆早寡，遵氏命共守节操，年八十，人共贤之。”